**2018KO ABENDUAREN 27KO OHIKO BILKURA.**

**Saio horretan hartutako akordioen laburpena argitaratzen da:**

**1.- 2018KO AURREKONTUAREN ALDAKETA. HASIERAKO ONESPENA**

2018ko aurrekontuaren 3. aldaketaren tramitazioa aholkatzen duen Idazkari-kontuhartzailearen txostena ikusita kreditu berezia eta kreditu osagarrien bidez 251.960,61 €, aldaketa onartzen da, finantzabideak honako hauek izanik: diru-sarreren bitartez sorturiko kreditua (47.053,42€) eta diruzaintzako gerakinen sarrera (204.907,19 €).

Espedientea Idazkaritzan egonen da ikusgai hamabost egun baliodunean, iragarki hau Nafarroako Aldizkari Ofizialean argitaratu eta biharamunetik hasita, bizilagun edo interesdunek aztertu eta egokiak iruditzen zaizkien erreklamazioak aurkez ditzaten; hori guztia, Nafarroako Toki Ogasunei buruzko martxoaren 10eko 2/1995 Foru Legea aurrekontuen eta gastu publikoaren alorretan garatzen duen irailaren 21eko 270/1998 Foru Dekretuaren 33. artikuluan xedatuari jarraituz. Jendaurrean 15 eguneko epea bete ondoren, alegaziorik ez badago, akordioa behin-betikoa izanen da.

**2.- UDAL INBENTARIOAREN ONESPENA**

Ikusirik TRACASA enpresak egindako Galarko Udalaren ondasun higiezinen eta ibilgailuen inbentarioa, Udalean ezarrita dagoen inbentarioa kudeatzeko programaren oinarria dena, onartzen da.

**3.- CORDOVILLARAKO SARBIDEEN HITZARMENA ONARTZEN DA**

Ikusirik Nafarroako Foru Komunitateak, Iruñeako Udalak, Galarko Udalak, Cordovillako Kontzejuak eta Centro de Formación Social SA-k sinatu duten hitzarmen administratiboa NA-6001 azpitik, Izaga ikastetxearen ondoan, oinezkoen eta txirrindularien sarbide berria egiteko lanak onartzen da eta Galarko alkateari sinatzeko ahalmena ematen zaio. Nafarroako Gobernuaren Garapen Ekonomikorako Sailak lursailen okupazioa eta lanen ejekuzioa kudeatuko ditu, Galarko Udalak (121.451,04€), Cordovillako Kontzejuak (121.451,03€) eta Centros de Formación Social enpresak (121.451,03€) lanak finantzatuko dituzte.

**4.- ZUNTZA-HITZARMENAREN ONESPENA**

Galarko Udalak eta NAVARRANET SL merkataritzako enpresak sinatutako hitzarmen administratiboa ikusirik, aipatutako enpresari diru-laguntza zuzena ematen zaio Olatzen eta Subitzan zuntza optikoa zabaltzeko eta martxan jartzeko. Azpiegitura, ekipamendua eta obra zibilaren prezio osoaren, gehienez ere, %80 ordainduko diotelarik. Horren truke enpresak zerbitzu hori e duten Zendeako herri guztietara zabalduko du. Onartzen da eta Alkateari sinatzeko ahalmena ematen zaio.

**5.- KONTZEJUEN ESKAERAK**

***5.a.- Galarko kontzejuaren lanen kitapena***

Galarko Kontzejuari herrira joateko sarbidea konpontzeko diru-laguntza ematea onartzen da, honako diru-kopurua izango delarik: 27.851,55€.

***5.b.- Olazko Elizaren finantziazio-hitzarmena sinatzen da.***

Galarko Udalak, Olazko Kontzejuak eta Iruñeako eta Tuterako Artzapezpikutzak sinatutako hitzarmenaren arabera bi administrazioek Artzapezpikutzari diru-laguntza zuzena emango diote elizpea eraisteko eta fatxada nagusiaren alde bat berritzeko. Administrazio bakoitzak lanen prezioaren herenaren diru-laguntza emango dute, gehienez ere, 33.333,00€ emanik. Onartzen da eta Alkateari sinatzeko ahalmena ematen zaio.

**6.- HIRIGINTZA:**

***6.- Cordovillako Gatzarripe, 14 kaleko lerrokadurak aldatzeko Xehetasun-Azterketaren behin-betiko onarpena.***

2018ko abuztuaren 29an Gobernu Batzordeak hasiera batean onartu zuen Cordovillako 1 industrialdeko 586 lursaileko Xehetasun-azterketa, DAVID ANGULO MUÑOZ jaunak sustatua. espedientea jendaurrean jarri zuen hogei egunean, iragarkia Nafarroako Aldizkari Ofizialean argitaratzen denetik hasita. Iragarkia Nafarroako Aldizkarian argitaratu zen 2018ko urriaren 22an eta komunitatean argitaratzen diren egunkarietan urriaren 23an. Alegaziorik ez dela izan ikusirik, 1. poligonoko 586. lurzatiaren xehetasun-azterketa, David Angulo Muñozek sustatua. Behin-betiko onartzen da. Dagokion tasa ordaintzea onartzen da.